വര്ഗീയ സംഘടനകളുടെ നേതൃത്വത്തില് പൊലീസിനെ നിര്വീര്യമാക്കാന് ശ്രമം മുഖ്യമന്ത്രി തിരുവനന്തപുരം: തീവ്രവാദ സ്വഭാവമുള്ളവരുടെയും വര്ഗീയ സംഘടനകളുടെയും നേതൃത്വത്തില് പൊലീസിനെ നിര്വീര്യമാക്കാന് ബോധപൂര്വ ശ്രമം നടക്കുന്നെന്ന് മുഖ്യമന്ത്രി പിണറായി വിജയന്. കേരള പൊലീസ് ഓഫിസേഴ്സ് അസോസിയേഷന് 32ാമത് സംസ്ഥാന സമ്മേളനത്തോടനുബന്ധിച്ച പൊതുസമ്മേളനം ഉദ്ഘാടനം ചെയ്യുകയായിരുന്നു അദ്ദേഹം.വര്ഗീയ സംഘടനകള് സമൂഹത്തെ ഭിന്നിപ്പിക്കാന് ശ്രമിക്കുന്നു. നവമാധ്യങ്ങള് ദുരുപയോഗം ചെയ്യപ്പെടുന്നു. എന്തും വിളിച്ചുപറയാവുന്ന അവസ്ഥയാണുള്ളത്. പൊലീസ് അത്തരം കാര്യങ്ങള് പരിശോധിക്കുകയും അതിെന്റ പിന്നിലെ താല്പര്യങ്ങള് മനസ്സിലാക്കുകയും ചെയ്യണം. പൊലീസ് സ്റ്റേഷനില് വരുന്നവരോട് നല്ല ഭാഷയില് സംസാരിക്കണം. പരാതിക്കാര് നമ്മുടെ മുകളിലുള്ളവരാണെന്ന ധാരണയോടെ സമീപിക്കണം.ആവശ്യങ്ങളുമായി വരുന്നവരുടെയും സമയം വിലപ്പെട്ടതാണെന്ന് ഓര്ക്കണം. പരാതിക്കാരെ ഏറെനേരം സ്റ്റേഷനില് ഇരുത്തുന്നത് മികവാണെന്ന് ആരും കരുതേണ്ട. കോവിഡും പ്രളയവും ഉള്പ്പെടെ ദുരന്തങ്ങളില് പൊലീസ് ജനങ്ങള്ക്കൊപ്പം നിന്നു. ആപത്ഘട്ടത്തില് സഹായിക്കുന്നവരെ ജനം ഓര്ക്കും. കോവിഡ് കാലത്ത് മരിച്ച പൊലീസുകാരുടെ കുടുംബങ്ങളെ സര്ക്കാര് സംരക്ഷിക്കും. അവരുടെ ബന്ധുക്കള്ക്ക് വേഗം ജോലി നല്കുമെന്നും മുഖ്യമന്ത്രി പറഞ്ഞു.കേരള പൊലീസ് ഓഫിസേഴ്സ് അസോസിയേഷന് പ്രസിഡന്റ് ആര്. പ്രശാന്ത് അധ്യക്ഷത വഹിച്ചു. മന്ത്രി ആന്റണി രാജു, പൊലീസ് മേധാവി അനില്കാന്ത്, എ.ഡി.ജി.പി മനോജ് എബ്രഹാം, കെ.പി.എസ്.ഒ.എ പ്രസിഡന്റ് ഇ.എസ്. ബിജുമോന്, കെ.പി.എ ജനറല് സെക്രട്ടറി കെ.പി. പ്രവീണ്, കെ.പി.ഒ.എ ഭാരവാഹികളായ വി.കെ. പൗലോസ്, സി.ആര്. ബിജു, വി. ചന്ദ്രശേഖരന്, കെ.എസ്. ഒൗസേപ്പ് തുടങ്ങിയവര് പങ്കെടുത്തു.പ്രതിനിധി സമ്മേളനം ധനമന്ത്രി കെ.എന്. ബാലഗോപാല് ഉദ്ഘാടനം ചെയ്തു. സാമ്ബത്തിക പ്രതിസന്ധിയുണ്ടായാലും പൊലീസ് നവീകരണത്തിന് തുക അനുവദിക്കുമെന്ന് അദ്ദേഹം പറഞ്ഞു. വി.കെ. പ്രശാന്ത് എം.എല്.എ, എസ്.പി എസ്. ഹരിശങ്കര് തുടങ്ങിയവര് സന്നിഹിതരായി.